**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 10.09.2023, ora 08.00 – 11.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 11.09.2023, ora 07.00**

**RÂURI**

Debitele au fost în general staționare, exceptând râurile Vișeu, Iza, cursul superior al Prutului, cursurile mijlocii și inferioare ale Someșului, Crișului Negru, Crișului Alb, Mureșului și Bârzavei unde au fost în ușoară scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mici (sub 30%) pe râurile din bazinele hidrografice: Bârlad, Tazlău, Jijia, pe unele râuri din bazinele inferioare ale Jiului şi Oltului, din bazinul superior al Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi relativ staționare, exceptând cursurile mijlocii și inferioare ale Someșului și Mureșului unde vor fi în ușoară scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 10 – 11.09.2023 a fost în scădere, având valoarea de 4200 m3/s, peste media multianuală a lunii septembrie (3800 m3/s).

În aval de Porțile de Fier debitele au fost în scădere pe sectorul Gruia – Zimnicea și în creștere pe sectorul Giurgiu – Tulcea.

Debitul la intrarea în țară (secțiunea Baziaș) va fi în scădere (3900 m3/s).

În aval de Porțile de Fier debitele vor fi în scădere pe sectorul Gruia – Oltenița şi în creștere pe sectorul Călărași – Tulcea.

**2.** **Situația meteorologică în intervalul 10.09.2023, ora 09.00 – 11.09.2023, ora 06.00**

**ÎN ŢARĂ**

Vremea a fost predominant frumoasă și caldă pentru această dată, exceptând zona de sud-est a teritoriului, unde valorile termice diurne au fost mai scăzute față de ziua precedentă și apropiate de mediile multianuale. Cerul a fost variabil în sudul, centrul țării și la munte și mai mult senin în rest. Vântul a suflat slab și moderat, local cu ușoare intensificări în Dobrogea și estul Munteniei. Temperaturile maxime s-au încadrat între 20 de grade la Sulina și 32 de grade la Jimbolia și Calafat, iar la ora 06 se înregistrau între 6 grade la Miercurea Ciuc și Întorsura Buzăului și 20 de grade la Șiria. Noaptea, cu totul izolat în depresiuni și în Delta Dunării s-a format ceață.

**LA BUCUREŞTI**

Vremea a fost frumoasă și caldă. Cerul a fost variabil pe parcursul zilei și senin noaptea. Vântul a suflat slab până la moderat. Temperatura maximă a fost de 28 de grade la Afumați, 29 de grade la Băneasa și 30 de grade la Filaret, iar la ora 06 se înregistrau 10 grade la Băneasa, 12 grade la Afumați și 13 grade la Filaret.

**3. Prognoza meteorologică în intervalul 11.09.2023, ora 09.00 – 12.09.2023, ora 09.00**

**ÎN ŢARĂ**

Vremea va fi frumoasă, iar în special în jumătatea vestică a țării se va menține și caldă pentru această dată. Cerul va fi variabil în est și sud-est, precum și în zona de munte și mai mult senin în restul teritoriului. Vântul va sufla slab și moderat. Temperaturile maxime se vor încadra între 23 și 32 de grade, cu cele mai ridicate valori în Banat, iar cele minime vor fi cuprinse între 4...6 grade în depresiunile Carpaților Orientali și 17...19 grade pe litoral și în Dealurile de Vest. Dimineața și noaptea, în depresiunile intramontane izolat se va forma ceață.

**LA BUCUREŞTI**

Vremea va fi frumoasă, cu cer mai mult senin și vânt slab până la moderat. Temperatura maximă va fi de 27...29 de grade, iar cea minimă de 13...14 grade, mai scăzută în zona periurbană spre 11 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

 **DIRECȚIA COMUNICARE**